REPUBLIKA SRBIJA

NARODNA SKUPŠTINA

Odbor za ljudska i manjinska prava i

ravnopravnost polova

09 Broj: 06-2/198-12

11. decembar 2012. godine

B e o g r a d

**Z A P I S N I K**

**SA ČETVRTE SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 12. OKTOBRA 2012. GODINE**

Sednica je počela u 10 časova.

Sednica je održana u formi okruglog stola, uz podršku Programa Ujedinjenih nacija za razvoj (UNDP).

Sednicom je predsedavao predsednik Odbora Meho Omerović.

Sednici su prisustvovali: Jelena Budimirović, Srđan Šajn, Stefan Zankov, Mile Spirovski, Teodora Vlahović, Tamara Tripić, Petar Kuntić, Miletić Mihajlović, Bojana Božanić, Snežana Stojanović Plavšić, Vera Paunović, Zlata Đerić, Elvira Kovač i Olena Papuga, članovi Odbora, kao i Milica Vojić Marković, zamenik člana Odbora.

Sednici nije prisustvovala član Odbora: Nataša Mićić.

Sednici je prisustvovao i narodni poslanik Jožef Šandor.

Sednici su prisustvovali i: Viliam Infante, Abusra Adel, Sergej Anagnosti, Bojana Balon, Slobodan Bošković, Danijela Đurić, Danijela Đurović, Aida Hadžić-Huem, Nemanja Jovanović, Iva Savić, Vasko Popovski, Ivana Radosavljević, Ivan Zverzhanovski, Jelena Manić Petronikolos, Samir Memedov - UNDP; Natalija Mićunović - Uprava za rodnu ravnopravnost; Zorana Antonijević - OEBS; Đanluka Vanini, Gordana Arackić Nikolić - Delegacija EU; Ivan Baras, Luka Čaušić, Branko Jovanović, Bojan Kostić, Aleksandar Lazarević, Nataša Nenadić Raketić, Goran Nikolić, Snežana Novović - Ministarstvo unutrašnjih poslova; Maja Bjeloš - BCBP; Irena Cerović, Nenad Bosiljčić - BFPE; Jelena Ceriman, Bojana Cikara, David Radaković, Vladimir Dimitrijević - Republički hidrometeorološki zavod; Zoran Čvorović - Fakultet bezbednosti; Branko Dragičević - Seizmološki zavod; Oana Firanesku - Ambasada Rumunije; Panagiotis Gianakoulias - Ambasada Grčke; Biljana Jovanović Ilić - Ministarstvo prirodnih resursa, rudarstva i prostornog planiranja; Dragan Knežević - Uprava za rodnu ravnopravnost; Đula Losonc - Crveni krst; Ivana Ljubojević- DPPI; Nataša Milojević - FoSDI; Svetlana Nešović - Ambasada Švedske; Pantić Aksentijević Snežana - Ministarstvo zdravlja; Dragan Petković - Vojska Srbije; Dragan Petrović; Milan Popadić, Ivan Zarev, Zlatko Stefanović, Boban Stevanović, Ljiljana Rikanović - MUP Sektor za vanredne situacije; Gordana Predić - Ministarstvo kulture i informisanja; Mirjana Radić - Ministarstvo spoljnih poslova; Zorica Skakun – UN Women; Biljana Stojković - Ministarstvo odbrane; Martin Studert; Zana Stupar - Srbijašume; Etsuko Tsunozaki - Ambasada Japana; Olga Drecun - Ministarstvo kulture.

Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d:

1. Obeležavanje Međunarodnog dana smanjenja rizika od katastrofa u Srbiji - „Žene i devojčice: (ne) vidljiva snaga u jačanju otpornosti“.

Članovi Odbora su jednoglasno usvojili predloženi Dnevni red.

**Meho Omerović** je pozdravio sve prisutne, posebno istakavši da je sednica organizovana uz podršku UNDP/SEESAC i Ministarstva unutrašnjih poslova Republike Srbije - Sektor za vanredne situacije, sa kojima Odbor ima uspešnu saradnju.

Naglasio je da su Ujedinjene nacije proglasile 13. oktobar za Međunarodni dan smanjenja rizika od katastrofa sa ciljem da se podigne svest i da se podstaknu vlade i pojedinci u zemljama širom svetaIt also encourages people and governments to participate in building more resilient communities and nations. da uzmu učešće u izgradnji zajednica i naroda koji će se svesno baviti prevencijom i biti otporniji na posledice prirodnih katastrofa. Istakao je da ovogodišnja tema „Žene i devojčice: (ne) vidljiva snaga u jačanju otpornosti"ima za cilj da ukaže na ulogu koju žene i devojčice igraju u smanjenju rizika od katastrofa. While they are often marginalised and unrecognised, women and girls are powerful agents of change who have unique knowledge and skills that are crucial when addressing or managing disaster risks. Iako su često marginalizovane i nepriznate, žene su snažan nosilac promena. One imaju znanje i veštine koje mogu biti od izuzetnog značaja kada se govori o upravljanju rizicima od katastrofa.

Podsetio je da je 2005. godine u Kobeu (Hjogo) u Japanu održana konferencija o smanjivanju katastrofa koja je usvojila Okvir za akciju 2005-2015: Izgradnja otpornosti nacija i zajednica na katastrofe, poznat kao „Akcioni okvir iz Hjogoa“. Njime je dat okvir za razvoj kulture prevencije, ali i sistematskog pristupa proučavanju rizika i podložnosti katastrofama.

Podsetio je da je Narodna skupština donela Zakon o vanrednim situacijma i usvojila Nacionalnu strategiju zaštite i spasavanja u vanrednim situacijama. Međutim, ukazao je da u ove dokumente uglavnom, na žalost, nisu ugrađene rodne politike, kao i da žene nisu u dovoljnoj meri uključene u institucije koje se bave ovim pitanjima, a činjenica je da posledice prirodnih katastrofa u najvećoj meri pogađaju žene i devojčice.

Rekao je da se Srbija nalazi u procesu političkih, ekonomskih i socijalnih reformi, uključujući i reformu sektora bezbednosti. Veoma je važno obezbediti da žene svojim učešćem kroz sve nivoe demokratskih institucija budu uključene u procese reformi, kao i da u većoj meri budu uključene u procese donošenja odluka koje imaju uticaj na sektor bezbednosti, posebno u okviru Sektora za vanredne situacije MUP-a.

**Vilijem Infante, s**talni koordinator Ujedinjenih nacija u Srbiji i stalni predstavnik UNDP-a je ukazao da je smanjenje rizika od katastrofa fundamentalni preduslov za dorživi razvoj i bezbednost. Podsetio je na činjenicu da su žrtve prirodnih katastrofa većinom žene i devojčice i da stoga moramo pojačati njihovu sposobnost da odgovore na rizike. U vezi s tim izneo je podatke koji ukazuju da su žene u mnogo većoj meri bile žrtve velikih prirodnih katastrofa kao što je cunami u Japanu. Postavio je pitanje zašto je to tako, a kao moguć odgovor navodi to što su žene u momentima kada su se prirodne katastrofe dešavale u mnogo većoj meri bile kod kuće sa decom ili su obavljale neke poslove u blizini kuće, dok su muškarci bili na poslu. Iz toga bi se moglo zaključiti da su mesta na kojima ljudi žive više ugrožena u slučaju katastrofa od mesta na kojima rade. Međutim, ukazao je da u vezi s tim ne postoji jasna analiza, iako je ona neopohodna kako bi se promenila ova realnost. Zbog toga je bilo potrebno pripremiti studiju čiji će preliminarni rezultati i preporuke danas biti predstavljeni. Ova studija se zasniva na međunarodnim standardima i iskustvima, kao i mišljenjima stručnjaka iz ove oblasti i treba da pomogne vladinim i nevladinim institucijama u Srbiji u formulisanju politika smanjenja rizika od katastrofa.

Ukazao je na dosadašnju veoma uspešnu saradnju sa Ministarstvom unutrašnjih poslova u obezbeđivanju većeg broja žena u sektoru bezbednosti i veoma značajne rezultate po tom pitanju, pa nema razloga da se i u ovoj oblasti ne obezbede isti rezultati.

Potrebno je doneti akcioni plan i nacionanu platformu i pojačati koordinaciju na svim nivoima, od nacionalnog do nivoa lokalne samouprave. Naročito je istakao značaj aktivnosti koje se preduzimaju na nivou lokalne samouprave, kao i podršku UNDP u toj oblasti. Takođe je naglasio da će UN kroz SEESAC program nastaviti rad na unapređenju održivog razvoja i mera zaštite od katastrofa.

**Predrag Marić,** načelnik Sektora za vanredne situacije MUP-a Srbije istakao je da je u poslednjih nekoliko godina višestruko povećen broj katastrofa u svetu i razarajući efekat koji imaju na društvo i okolinu. Iskustvo naše zemlje koja se proteklim godina suočila sa brojnim katastrofama koje su za posledicu imale ljudske žrtve i materijalnu štetu, potvrđuje činjenicu da vanredne situacije ugrožavaju bezbednost i opstanak čitavih naselja. Cilj Sektora za vanredne situacije je da unaprede spremnost čitave nacije kako da preventivno deluje na rizike, tako i da odgovori na izazove i ublaži posledice od različitih rizika i katastrofa.

Ovogodišnja tema Međunarodnog dana smanjenja rizika od katastrofa o ulozi žena i devojaka u smanjenju rizika od katastrofa još jednom nas podseća da su žene među najpogođenijim u slučaju vanrednih situacija, ali i da one prve reaguju u cilju zbrinjavanja svojih najbližih. Neophodno je veće učešće žena u oblast smanjenja rizika od katastrofa i to kroz učešće u kreiranju politika i procesu donošenja odluka, kako na nacionalnom, tako i na lokalnom planu.

Katastrofe se ne mogu eliminisati iz naših života, ali se njihove posledice mogu znatno umanjiti ukoliko su ljudi dobro informisani i motivisani kulturom prevencije

**Natalija Mićunović, d**irektorka Uprave za rodnu ravnopravnost pri Ministarstvu rada, zapošljavanja i socijalne politike govorila je o stanju u oblasti rodne ravnopravnosti u Republici Srbiji. Istakla je da iako je dosta postignuto u ovoj oblasti, rezultati će moći da budu vidljivi tek u dužem periodu kontinuiranog rada. Istakla je značaj potrebe da se u oblasti smanjenja rizika od prirodnih katastrofa uvede rodna perspektiva, kao i da je veoma važno da se rodna ravnopravnost uvede u sve politike i sve akcije. Takođe je istakla da je zakonodavni okvir u ovoj oblasti relativno zaokružen, kao i institucionalni okvir, ali primena zakona je uvek teži zadatak. 2009. godine Podsetila je da je Vlada Republike Srbije usvojila Nacionalnu strategiju za poboljšanje položaja žena i unapređenje rodne ravnopravnosti koja obuhvata sledeće oblasti: ravnopravnost žena u odlučivanju, ravnopravnost žena u ekonomskom životu, ravnopravnost žena u obrazovanju, zaštita zdravlja žena, zaštita žena od nasilja i iskorenjivanje stereotipa.

U nastavku rada članovima Odbora i učesnicima okruglog stola predstavljeni su preliminarini rezultati **Studije o rodnoj ravnopravnosti u oblasti smanjenja rizika od katastrofa u Republici Srbiji**, koju je izradio UNDP, a koja ima za cilj da poveća kapacitete zaštite i da pruži korisne preporuke u rešavanju ovih situacija. Studiju je predstavio savetnik za smanjenje rizika od katastrofa UNDP-a **Sergej Anagnosti**.

On je istakao da je Vlada Republike Srbije prepoznala značaj smanjenja rizika od katastrofa. Jedna od obaveza Republike Srbije koju je preuzela potpisivanjem Hjogo okvirnog sporazuma za delovanje jeste jačanje nacionalne platforme za smanjenje rizika od katastrofa.Smatra da smo na dobrom putu da to i ostvarimo i da se kroz izmene i dopune zakona koje su u decembru prošle godine usvojene u Narodnoj skupštini da se Republički štab za vanredne situacije na neki način transformiše u nacionalnu platformu za smanjenje rizika od katastrofa.

U nastavku je upoznao prisutne sa konkretnim preporukama predviđenim preliminarnim rezultatima Studije. Preporuke su definisane prema pet strateških oblasti koje pominje Hjogo programski okvir.

Prva strateška oblast – treba uneti rodni aspekt u Zakon o vanrednim situacijama i u Nacionalnu strategiju zaštite i spasavanja u vanrednim situacijama, uvesti rodne statistike u ovu oblast, povećati upotrebu rodno osetljivog jezika u profesionalnoj komunikaciji.

Druga strateška oblast – utvrđivanje procene i praćenje rizika od katastrofa i unapređenje ranih upozorenja. Prilikom procene rizika treba uvažavati specifičnost i ranjivost žena, mesta na kojima borave, različitost njihove mobilnosti, kao i različitost profesionalnih i porodičnih obaveza žena i muškaraca.

Treća strateška oblast - korišćenje znanja, inovacija i obrazovanja u cilju izgradnje kulture bezbednosti i otpornosti na svim nivoima – organizovati kontinuiranu obuku za pripadnike integrisanog sistema zaštite i spasavanja iz oblasti rodne ravnopravnosti, ljudskih prava i veština komunikacija; uvesti oblast smanjenja rizika od katastrofa u formalne i neformalne vidove obrazovanja, npr. kroz predmet geografija i istorija; unaprediti oblast istraživanja i uvesti primere dobre prakse.

Četvrta strateška oblast - smanjenje faktora rizika. Povećati ulogu žena u fazi prevencije uključivanjem naučnica i stručnjakinja iz relevantnih oblasti (šumarstvo, meteorologija, klimatske promene, poljoprivreda, zdravstvo i dr.) .

Poslednja strateška oblast je poboljšanje pripremljenosti na katastrofe radi efikasnog i hitnog reagovanja na svim nivoima. S tim u vezi, treba pripremiti adekvatan smeštaj za oba pola, kako za pripadnike spasilačkih jedinica, tako i evakuisanog stanovništva; treba imati u vidu povećanu odgovornost vaspitačica u vrtićima, nastavnica u školama, medicinskih sestara i lekarki, imajući u vidu da na ovim poslovima preovladava ženska radna snaga; promovisati ulogu žene u operativnim zadacima i aktivnostima.

U diskusiji koja je usledila istaknuta je važnost integracije žena u sve faze i oblasti smanjenja rizika od katastrofa.

**Dragan Knežević** iz Uprave za rodnu ravnopravnost predložio je da se u Studiju doda još jedna preporuka koja se odnosi na rodno budžetiranje, odnosno izrada budžeta koji su rodno senzitivni. Smatra da bi se i u ovoj oblasti trebali primeniti mehanizmi koji su ustanovljeni u jednoj drugoj oblasti, a to je oblast oružanih sukoba i to kroz primenu Akcionog plana za sprovođenje Rezolucije 1325 Saveta bezbednosti Ujedinjenih nacija koja se odnosi na žene, mir i bezbednost.

**Srđan Šajn**, član Odbora za ljudska i manjinska prava i ravnopravnost polova, ukazao je na naročito težak položaj žena Romkinja u slučaju prirodnih katastrofa. Takođe je istakao da se negde oko 200 državnih službenika bavi ovim pitanjima, a nema ni jedne Romkinje, odnosno samo jedan Rom. Svesni smo toga da su Romi nisko obrazovani i da tu mora da se menja svest pod uticajem same nacionalne zajednice, ali značajnu ulogu treba da ima i Uprava za rodnu ravnopravnost. Predlaže da se prilikom razmatranja Zakona o budžetu odrede sredstva kojima bi se podstakao rad mreža manjinskih grupa kako bi se oni osnažili, zajedno sa sredstvima UNDP i drugih organizacija koje se bave ovim pitanjima.

**Biljana Stojković** iz Ministarstva odbrane ukazala je da još uvek nemamo mehanizam nadzornog tela u Narodnoj skupštini i poziva da se što pre to telo formira. Smatra da su preliminarni rezultati Studije kvalitetni, naročito u delu preporuka. Smatra da ona treba da sadrži i elemente koji bi se odnosili i na Ministarstvo odbrane. Nedostaju nam dubinske analize, kokus grupe, koje bi nas približile potrebama žena i devojčica. Stoga misli da ova Studija na neki način otvara raspravu o ovom problemu, a da u narednom periodu treba uraditi istraživanje.

**Biljana Jovanović Ilić** iz Ministarstva prirodnih resursa, rudarstva i prostornog planiranja, smatra da je u cilju unošenja rodne ravnopravnosti u sve segmente civilnog društva izuzetno važna međusektorska koordinacija i razmena informacija u vezi sa programima i projektima, uključujući i nevladin sektor. U Studiji bi volela da vidi distinkciju između žena i devojčica jer su devojčice, odnosno deca na drugačiji način ugrožena i zato treba da budu i drugačije zaštićena.

**Biljana Stojanović Plavšić** je uputila kritiku Vladi jer smatra da Vlada treba da nađe vremena za dijalog sa Narodnom skupštinom. Volela bi da na ovakvim skupovima čuje konkretne primere i da bi bilo dobro da su ovde prisutne žene, bilo kao žrtve katastrofa, bilo na poziciji akterki koje su pomagale u katastrofama. Želi da pohvali Sektor za vanredne situacije na dosadašnjem radu, ali htela je da pita žene predstavnice tog Sektora kakvo je njihovo iskustvo i viđenje uloge žena u ovoj oblasti.

**Snežana Novović** iz Ministarstva unutrašnjih poslova, Uprave za obrazovanje ukazala je na regionalno istraživanje čiji rezultati pokazuju da je jedan od tri najčešćih motiva žena koje ulaze u policiju upravo potreba da se pomaže drugima. Taj motiv treba da se iskoristi naročito kada je reč o ulozi žena u smanjenju rizika od prirodnih katastrofa.

**Ivan Baras**, pomoćnik načelnika Sektora za vanredne situacije ukazao je na aktivnosti Sektora koje su u pripremi ili realizaciji. Slaže se da deca kao posebno ranjiva grupa treba da budu na poseban način zaštićena i u tom smislu postoji koordinacija sa Ministarstvom prosvete. U saradnji sa Misijom OEBS-a urađen je Porodični priručnik o ponašanju u slučaju vanrednih situacija.

**Predsednik Odbora** je, zaključujući sednicu Odbora, istakao da će Odbor pratiti stanje u ovoj oblasti i usko sarađivati pre svega sa Ministarstvom unutrašnjih poslova.

Sednica je zaključena u 13 časova.

SEKRETAR ODBORA PREDSEDNIK ODBORA

Rajka Vukomanović Meho Omerović